Mouvement pour la reconstruction nationale

Mouvement pour la reconstruction nationale (an kreyòl Mouvman Rekonstriksyon Nasyonal, MRN)  se yon patik politik ayisyen. Li fonde ofisyèlman an 1991.

 Istwa pati a 

An 1989, avèk nouvo politik Glasnost ak Perestroika Gorbachev yo ak dezentegrasyon blòk kominis la, Parti unifié des communistes haïtiens (Pati inifye kominis ayisyen, PUCH) te sibi gwo boulvèsman entèn. Kriz egzistansyèl PUCH la te vin pi mal pandan ane 1990 yo.

An 1991, René Théodore, sekretè jeneral PUCH, fonde MRN nan kad yon mouvman rekonstriksyon nasyonal e konsa li vin premye dirijan nouvo pati an. Ògan dirijan MRN yo te gen  de René Théodore, Lucman Marcel, Sidoine Joseph, ak Stanley Louis.

René Théodore te kandida prezidansyèl MRN nan eleksyon 7 fevriye 1991 yo. Li te resevwa 30 064 vòt swa 1,83 % bilten vòt yo. Nan eleksyon lejislatif 1995 yo MRN nan te prezante 32 kandida. Se youn sèlman ki pase, Sidoine Joseph. Nan eleksyon 2006 yo, lidè MRN nan sete doktè ak pwofesè Jean-Enol Buteau. MRN nan te gen yon sèl reprezantan eli.

An 2000, militan maksis ak kominis Ayisyen ki te pran distans ak MRN vin refonde yon Nouvo Pati Kominis Ayisyen. 

An 2007, prezidan MRN nan te vin sosyològ Omar Garat. Nan yon entèvyou ak yon jounalis, Omar Garat te deklare : "Sosyete Ayisyen an ap fè eksperyans yon kalite mitasyon envès kounye a ki ap mennen l pi pre bò fayit, abim nan, ak aniyasyon. Sèvo yo ap ale an ekzil pou chèche yon lavi miyò, valè ak etik yo ap kraze, povrete ap enstale, sa ki fè sosyete a fètil pou koripsyon ak pwostitisyon. Dènye eleksyon yo se te moman kote trafikè dwòg yo, pèsonalite k ap pwomouvwa aktivite espekilatif yo, te pi byen montre richès yo nan ekonomi klandesten ak pratik louch yo."

 Nòt ak referans